R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind reorganizarea structurii organizatorice a Spitalului orășenesc Deta.

Analizând temeiurile juridice, respectiv:

a) art. 180 alin. (1) lit. d) din Legea nr. 95/2006 privind reforma în domeniul sănătăţii, republicată, cu modificările și completările ulterioare;
b) art. 129 alin. (3), litera c) din O.U.G. nr. 57/2019 privind Codul administrativ, cu modificările și completările ulterioare;
c) Ordinul Ministerul Sănătăţii nr. 1.224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, cu modificările și completările ulterioare;
d) Ordinul Ministerul Sănătăţii Publice nr. 39/2008 privind reorganizarea ambulatoriului de specialitate al spitalului;
Ținând cont de:

a) referatul de aprobare al Primarul orașului Deta nr. 8.808/15.09.2022, în calitatea sa de iniţiator;
b) raportul nr. 8.810/15.09.2022 al Compartimentului Resurse umane din cadrul Aparatului de specialitate al Primarului oraşului Deta prin care se propune reorganizarea structurii organizatorice a Spitalului orășenesc Deta, conform cerinței Casei Județene de Asigurări de Sănătate Timiș;

c) avizele consultative ale Comisiei Juridice și Comisiei Sociale ale Consiliului local;
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare;

Consiliul local al orașului Deta adoptă prezenta hotărâre:
Art. 1 - Se aprobă reorganizarea structurii organizatorice a Spitalului orășenesc Deta, după cum urmează:

a) alocarea unui pat din cadrul Compartimentului Chirurgie Generală pentru activitatea de Ortopedie și traumatologie, incluzând această specialitate în structura spitalului;
b) completarea structurii Ambulatoriului integrat cu specialitatea Ortopedie și traumatologie, precum și cu Anestezie și terapie intensivă.
Art. 2 - Prezenta hotărâre se comunică, prin intermediul secretarului general al orașului, în termenul prevăzut de lege:

- Instituţiei Prefectului - Judeţul Timiş;

- Primarului Oraşului Deta;

- Compartimentului Administraţie publică locală, protocol;
- Compartimentului Resurse Umane;
- Spitalului Orăşenesc Deta;
            - prin publicarea pe site-ul www.detatm.ro – Monitorul oficial local.

